
ZAPISNIK
s 30. sjednice Vijeća Mjesnog odbora Vidovec
održane u četvrtak, 23. studenog
u objektu MS Vidovec, Vidovec 31
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 29. sjednice Vijeća održane četvrtak, 24. listopada 2023. u 19,00 sati na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 30. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED
1. Tekuća problematika
2. Pitanja, prijedlozi i obavijesti


Ad. 1.	Tekuća problematika

Predsjednik izvještava da je obavio sastanak s izvođačem radova i predstavnikom Grada Zagreba vezano uz akciju uređenja igrališta PŠ Vidovec. Radovi su započeli 19.11.2023. a rok za izvođenje je 27.12.2023.
Započela je izgradnja dječjeg igrališta u Jambrešićima uz negodovanje obližnjih mještana te je predloženo ponovno vještačenje spora. Usprkos tome, očekuje se realizacija radova jer je GČ Podsljeme dala nalog za čišćenje prostora i nastavak radova.
Sanacija dječjeg igrališta kod PŠ Vidovec je u tijeku. Na zahtjev ravnateljice Škole popravljene su sprave i oprema na dječjem igralištu kod PŠ Vidovec.
Na upit građana o otežanom prometu zbog ugradnje zaštitne ograde na adresi Vidovec 172, Predsjednik i potpredsjednik MO Vidovec su poslali upit na GČ Podsljeme oko daljnjih postupaka.
Poslana je anonimna prijava za žardinjere na cesti kod Vidovec 72, u kojoj se poziva na čl. 35 Zakona o prometu koji govori kako se na kolniku ne smiju nalaziti prepreke koje onemogućuju normalno odvijanje promete. Iz GČ Podsljeme je javljeno da će navedeno riješiti Zagrebačke ceste.
Traži se uklanjanje spremnika za razvrstavanje otpada kod Vidovec 120 te se na zahtjev vlasnika.
Od strane komunalnog redarstva naloženo je uklanjanje objekta koji se nalazi na adresi Motiki 11 jer prijeti urušavanjem.
Izvršena je sanacija ceste zbog prekopa na više lokacija na području MO Vidovec.


Ad. 2.	Pitanja, prijedlozi i obavijesti

Traži se čišćenje kanala uz glavnu cestu između Vidovec 37 do okretišta autobusa linije 208. Na istom dijelu ceste potrebna je izgradnja potpornog zida jer se urušava zemlja u kanal.
Traži se sanacija ceste kod kružnog toka na adresi Markuševečki Popovec 2.
Na zahtjev MO Vidovec da se pregleda divlje odlagalište otpada uz spremnike za razvrstavanje otpada na više lokacija, komunalno redarstvo je nakon izvida, tražilo uklanjanje istog.

Sjednica završava u 19.45 sati.

KLASA: 024-08/23-003/2233
URBROJ: 251-13-11-2/003-23-2
Zagreb, 23. studenog 2023.


Zapisnik obradila: Mirela Gašpert Bertić



Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić
2

